
	JAVNA VATROGASNA POSTROJBA

OPATIJA



Usvojeno na 22. sjednici Vatrogasnog vijeća JVP Opatija dana 27. prosinca 2022. godine
PROGRAM RADA I RAZVOJA 
JAVNE VATROGASNE POSTROJBE OPATIJA 
ZA 2023. -2025. GODINU
UVOD
Djelokrug i unutarnje ustrojstvo
Javna vatrogasna postrojba Opatija je nadležno tijelo za provedbu vatrogasne djelatnosti na području odgovornosti svojih osnivača JLS a, Grada Opatije, Općina Matulji, Lovran, Mošćenička Draga sa pripadajućim ovlastima iz Zakona o vatrogastvu. osnovana je kao Javna ustanova dana 08. prosinca 1999. godine, Odlukom Poglavarstva Grada Opatije Klasa: 214-01/99-01/04, Urbroj: 2156/01-02/99-2 („Službene novine Primorsko-goranske županije“ broj 5/00). 
Dana 28. kolovoza 2007. godine Odlukom o izmjeni i dopuni Odluke o osnivanju javne ustanove Javna vatrogasna postrojba Grada Opatije, Klasa: 214-01/06-01/09, Urbroj: 2156-01-02-06-2, Klasa: 214-01/06-01/9, Urbroj: 2156-04-06-02, Klasa: 214-01/06-01/05, Urbroj: 2156/02-02-06-4, Klasa: 214-01/06-01/01, Urbroj: 2015/03-06-4, osnivači i vlasnici javne ustanove Javna vatrogasna postrojba Opatija postaju Grad Opatija (57%), Općina Matulji (23%), Općina Lovran (14%) i Općina Mošćenička Draga (6%) („Službene novine Primorsko-goranske županije“ broj 38/07). 
Sukladno Zakonu o vatrogastvu („Narodne novine“ broj 125/19) koji je stupio na snagu 01.01.2020. godine, 01. prosinca 2020. godine donijeta je i stupila na snagu Odluka o osnivanju javne ustanove javna vatrogasna postrojba Opatija (pročišćen tekst):

Gradsko vijeće Grada Opatije, KLASA:011-03/20-01/33, URBROJ:2156/01-01-20-2

Općinsko vijeće Općine Matulji, KLASA:011-01/20-01/0018, URBROJ:2156-04-01-20-5

Općinsko vijeće Općine Lovran, KLASA:011-01/20-01/10, URBROJ:2156/01-01-20-2

Općinsko vijeće Općine Mošćenička Draga, KLASA:214-01/20-01/13, URBROJ:2156/03-02-20-2.

Osnovom statusa javne ustanove vatrogasnu djelatnost obavlja kao javnu službu temeljem Zakona o ustanovama (“Narodne novine” broj 76/93, 29/97, 47/99, 35/08 i 127/19), a ona je neprofitna stručna i humanitarna djelatnost od interesa za Republiku Hrvatsku. 

Vatrogasnom postrojbom upravlja Zapovjednik i Vatrogasno vijeće koje se sastoji od tri člana.

Sukladno članku 31. Zakona o vatrogastvu, Planu zaštite od požara i tehnoloških eksplozija Liburnije (Grad Opatija, Općina Lovran, Matulji i Mošćenička Draga), postrojba obavlja vatrogasnu djelatnost na području Grada Opatije i svih jedinica lokalne samouprave osnivača postrojbe. 
Djelatnost Javne vatrogasne postrojbe Opatija je 8425. Vatrogasna djelatnost podrazumijeva sudjelovanje u provedbi preventivnih mjera zaštite od požara i tehnoloških eksplozija, gašenja požara i spašavanje ljudi i imovine ugrožene požarom i tehnološkom eksplozijom, pružanje tehničke pomoći u nezgodama i opasnim situacijama te obavljanje drugih poslova u nesrećama, ekološkim i Ininim nesrećama a provodi se na kopnu, moru, jezerima i rijekama. 

JVP Opatija djeluje iz vatrogasne postrojbe koja je smještena u Opatiji, na adresi Svetog Florijana 6. 

Organizacijska struktura
Temeljem  Odluke o osnivanju javne ustanove Javna vatrogasna postrojba Opatija (pročišćen tekst) koja je stupila na snagu 01. prosinca 2020.g. Javna vatrogasna postrojba Opatija glavna je i operativna vatrogasna postrojba za cijelo područje Liburnije – osnivača postrojbe: Grad Opatija, Općine Matulji, Lovran, i Mošćenička Draga i kao takva ima odgovornost zaštite od požara na područjima svih jedinica lokalne samouprave, osnivača ustanove.

Prema navedenom JVP Opatija središnja je vatrogasna postrojba za područje Liburnije, Grada Opatije, Općine Matulji, Lovran, i Mošćenička Draga.

Na osnovi ažuriranih Procjena i planova zaštite od požara Javna vatrogasna postrojba Opatija je postrojba Vrste 3, što znači da je dimenzionirana za gašenje istodobno 2 požara. 

Pravilnikom o unutarnjem ustrojstvu i načinu rada vatrogasne postrojbe predviđeno je 13 vrsta radnih mjesta, od toga 11 se odnosi na operativne vatrogasce koji obavljaju vatrogasnu djelatnost, što ukupno čini 40 operativnih vatrogasaca i 2 zaposlenika koji obavljaju ostale poslove. 

Organizacijski je postavljena za rad u smjenama u neprekidnom radu od 24 sata, s minimalno 9 ljudi u smjeni, što čini 36 vatrogasca, ne uključujući zapovjednika i njegovog zamjenika, radnika za preventivu i operativnog radnika za opremu i tehniku. 
Prava koja proističu iz Pravilnika o radu, postojećeg Kolektivnog ugovora za radnike JVP Opatija, te dio najavljenih zahtjeva za povećanjem osnovice plaće osnovom započetih pregovora Sindikata vatrogasaca Rijeka, podružnica JVP Opatija s osnivačima JVP Opatija, ukomponirana su u Proračun za 2023. godinu (povećanje osnovice 15%, povećanje dodatka za pasivno dežurstvo s 5% na 10%, povećanje dijela neoporezivih primitaka (Božićnica, Dar djeci, Dar za Uskrs, troškovi prehrane), sukladno Pravilniku o izmjenama i dopuni Pravilnika o porezu na dohodak ((“Narodne novine“ broj 112/22). Rashodi za 42 zaposlena, planirani su u ukupnom iznosu od 8.620.003 kune/1.144.071 eur.
Sredstva su planirana kroz dva izvora, odnosno kroz slijedeće aktivnosti:

A309001: Javna vatrogasna postrojba – redovna djelatnost minimalni standard - u iznosu od 3.789.130 kuna/559.095 eura (suosnivači JVP Opatija: Grad Opatija, Općina Matulji, Lovran i Mošćenička Draga);

A309002: Javna vatrogasna postrojba – redovna djelatnost iznad minimalnog standarda – u iznosu od 4.830.873 kune/641.166 eura.
Zakonske i druge pravne osnove na kojima se zasniva program rada i razvoja
Osnovna vatrogasna djelatnost

· Zakon o vatrogastvu (“Narodne novine“ broj 125/19),

· Zakon o zaštiti od požara („Narodne novine“ broj 92/10),

· Zakon o sustavu civilne zaštite („Narodne novine“ broj 82/15, 118/18, 31/20 i 20/21),  

· Zakon o ustanovama (“Narodne novine“ 76/93, 29/97, 47/99, 35/08, 127/19),

· Odluka Poglavarstva Grada Opatije o osnivanju Javne vatrogasne postrojbe Opatija ("Službene novine Primorsko goranske županije" broj 5/00), Odluka o izmjeni i dopuni Odluke o osnivanju javne ustanove Javna vatrogasna postrojba Grada Opatije ("Službene novine Primorsko goranske županije" broj  38/07), Odluka o osnivanju javne ustanove Javna vatrogasna postrojba Opatija (pročišćen tekst) koja je stupila na snagu 01. prosinca 2020.g. ("Službene novine Primorsko goranske županije" broj  39/20),
· Statut Javne vatrogasne postrojbe Opatija,

· Pravilnik o minimumu tehničke opreme i sredstava vatrogasnih postrojbi („Narodne Novine“ broj 91/02),

· Pravilnik o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasne intervencije („Narodne novine“ broj 31/11),

· Pravilnik o programu i načinu provedbe teorijske nastave i praktičnih vježbi u vatrogasnim postrojbama („Narodne novine“ broj 89/01), 
· Program i način provedbe teorijske nastave i praktičnih vježbi u vatrogasnim postrojbama („Narodne novine“ broj 115/20).
· Pravilnik o ustroju, opremanju, osposobljavanju, načinu pokretanja i djelovanja intervencijskih vatrogasnih postrojbi te naknadi troškova nastalih njihovim djelovanjem („Narodne novine“ broj 31/11),

· Pravilnik o međusobnim odnosima vatrogasnih postrojbi u vatrogasnim intervencijama („Narodne novine“ broj 65/94,

· Pravilnik o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94),

· Plan zaštite od požara i tehnoloških eksplozija Liburnije. 
I. OPĆE ODREDBEII. ZAŠTITNA I DRUGA OSOBNA OPREMAIII. TEHNIČKI ZAHTJEVI ZA OSOBNU ZAŠTITNU OPREMUIV. NAMJENA OSOBNE ZAŠTITNE OPREMEV. PRIJELAZNE I ZAVRŠNE ODREDBE

Članci:

Prava i obveze zaposlenika 
· Zakon o radu („Narodne novine“ broj 93/14, 127/17, 98/19),

· Zakon o zaštiti na radu („Narodne novine“ broj 71/14, 118/14 i 154/14, Izmjene i dopune „Narodne novine“ broj 94/18, ispravak zakona o izmjenama i dopunama 96/18), 

· Pravilnik o radu JVP Opatija,

· Pravilnik o unutarnjem ustrojstvu i načinu rada vatrogasne postrojbe,

· Kolektivni ugovor za radnike u Javnoj vatrogasnoj postrojbi Opatija, KLASA: 112-10-/20-01/03, URBROJ: 2156/01-03/01-20-21 od dana 04. svibnja 2020. godine, 

· Aneks broj I Kolektivnom ugovoru za radnike u Javnog vatrogasnoj postrojbi Opatija, KLASA: 112-10/20-01/03, URBROJ: 2156/01-03/01-20-23 od dana 11. svibnja 2020. godine,

· Aneks broj II Kolektivnom ugovoru za radnike u Javnog vatrogasnoj postrojbi Opatija, KLASA: 112-10/20-01/03, URBROJ: 2156/01-03/01-20-30 od dana 04. siječnja 2021. godine,

· Aneks broj III Kolektivnom ugovoru za radnike u Javnoj vatrogasnog postrojbi Opatija, KLASA: 112-01/21-01/16, URBROJ: 2156/01-03/01-21-1 od dana 10. prosinca 2021. godine,

· Procjena rizika za Javnu vatrogasnu postrojbu Opatija.

Financiranje 
· Zakon o proračunu („Narodne novine“ broj 144/21),
· Zakon o sustavu unutarnjih financijskih kontrola u javnom sektoru („Narodne novine“ broj 78/15, 102/19),

· Zakon o fiskalnoj odgovornosti („Narodne novine“ broj 111/18),

· Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila  („Narodne novine“ broj 95/19),

· Pravilnik o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/2020), 
· Odluka Vlade RH o minimalnim financijskim standardima za decentralizirano financiranje redovite djelatnosti javnih vatrogasnih postrojbi („Narodne novine“ broj 147/21),

· Zakon o javnoj nabavi („Narodne novine“ broj 120/16),
· Upute za izradu financijskih planova proračunskih korisnika i prijedloga proračuna za razdoblje 2023. – 2025. godine, Grad Opatija, KLASA: 400-08/22-01/10, URBROJ: 2170-12-05/01-11-1 od dana 28. srpnja 2022. godine,
· Sporazum o sufinanciranju troškova izgradnje novog vatrogasnog doma između Grada Opatije, Općine: Matulji, Lovran, M. Draga i JVP Opatija, KLASA: 4023-01/19-01/16, URBROJ: 2156/01-03/01-19-1, od dana 19.11.2019. godine.
· Financiranje postrojbe
Financijska sredstva potrebna za djelovanje postrojbe, materijalne rashode, kapitalne investicije, nabavu opreme i vozila, te investicijsko održavanje i u slijedećem proračunskom razdoblju za provođenje programa Organiziranje i provođenje zaštite i spašavanja osiguravaju se iz 7 osnova;

1. do prava iz Uredbe Vlade RH 1,00% ostvaruje se iz namjenske stope poreza na dohodak svih suosnivača JVP-a, a ostatak iz Državnog proračuna za financiranje decentraliziranih funkcija,

2. iz Proračuna suosnivača Javne vatrogasne postrojbe Opatija, 

3. vlastita sredstva ostvarena pružanjem usluga,

4. iz Proračuna Vatrogasne zajednice PGŽ – donacija,

5. iz Proračuna Područne vatrogasne zajednice Liburnija - donacija,
6. planirani primici od zaduživanja – izgradnja vatrogasnog centra,
7. namjenska sredstva, pomoći EU – izgradnja vatrogasnog centra.

Financijski plan za 2023. godinu  planiran je kroz jedan program:

Program 3090: Protupožarna zaštita i spašavanje
Program – Protupožarna zaštita i spašavanje provoditi će se kroz slijedeće aktivnosti i projekte:
A309001: Redovna djelatnost minimalni standard
A309002: Redovna djelatnost iznad minimalnog standarda
K309010: Opremanje Javne vatrogasne postrojbe
K309011: Izgradnja vatrogasnog doma-centra

PROGRAM RADA   
Operativno djelovanje
Projekt/aktivnost: Redovna djelatnost JVP Opatija
Provođenje temeljne aktivnosti Postrojbe, što je ujedno i cilj djelovanja:

prema Zakonu zaštite od požara, te Zakonu o vatrogastvu, Zakonu o sustavu civilne zaštite, Reviziji procjene ugroženosti od požara i tehnoloških eksplozija, Planu procjene ugroženosti od požara i tehnoloških eksplozija, te pravnih akata JVP Opatija, određene su stalne aktivnosti koje se provode u cilju preventivnog djelovanja i svih radnji koji proizlaze iz toga, a prije svega na sprečavanju nastanka požara i eksplozija, te akcidenata.
Provođenje preventivnih mjera zaštite od požara, sustav Civilne zaštite
Pored temeljne aktivnosti Postrojba će se posebno angažirati na unapređenju zaštite od požara i vatrogastva kroz:

· provođenje preventivnih mjera zaštite od požara na području Grada Opatije, Općine Matulji, Lovran i Mošćenička Draga, kroz vatrogasna osiguranja kulturnih, sportskih i humanitarnih manifestacija,
· pojačanje preventivnih aktivnost Postrojbe s krajnjim ciljem otklanjanja nedostataka i smanjenja požarnih rizika u Gradu i JLS osnivače JVP uz upoznavanje nadležnih s navedenim,
· ažuriranje baza podataka o postojećem stanju, požarnim opasnostima i drugim važnim informacijama bitnim za uspješnost intervencija,
· praćenje rada dimnjačarske službe i koordinacija s građanima za sve četiri JLS Liburnije,
· izrada Analize stanja sustava i smjernica CZ,  za sve JLS osnivače JVP Opatija,
· izrada i provedba programa aktivnosti u provedbi posebnih mjera ZOP-a za sve četiri JLS Liburnije, 
· nadzor protupožarnih prosjeka i cesta, te suradnja s inspekcijom ZOP-a, 
· organizacija i priprema dokumenata za sjednice Stožera CZ,
· zaštita od požara u graditeljstvu - davanja mišljenja sukladno Pravilniku o uvjetima za vatrogasne pristupe (pribavljanje pozitivnog mišljena nadležne vatrogasne postrojbe o mogućnosti izvršenja učinkovitog gašenja i evakuacije raspoloživom tehnikom),

· primjena novog sustava evidencije vatrogasnih intervencija „UVI“, te nastavak nadopune  projekta praćenja i navođenja vatrogasnih vozila tijekom intervencije,
· ažuriranja podataka u GIS Cloud sustavu – sustav za praćenje i zapovijedanje kod velikih nesreća i požara,
· poseban naglasak biti će na prohodnosti protupožarnih puteva, operativnih površina za rad vatrogasnih vozila, važnim objektima (hoteli, škole, bolnice, domovi umirovljenika),  te ostalim prometnicama u Gradu i Općini, a sukladno Pravilniku o vatrogasnim prilazima i pristupima,
· obilježavanje prometnica i šumskih puteva na način da su vidljive u GIS - kartama kako bi se raspolagalo sa saznanjima o mogućnostima pristupa vatrogasnih vozila različitih dimenzija za određena područja. 
Operativne aktivnosti 

Po dojavama građana ili nadležnih službi vršiti vatrogasne intervencije na svom području djelovanja i odgovornosti, a prema zakonski utemeljenoj zapovjedi i van područja djelovanja postrojbe i na teritoriju Republike Hrvatske.
Sve intervencije vršiti sukladno zakonskim i ostalim pravnim aktima, te operativnim i ostalim planovima.

Stručna nastava, osposobljavanje i usavršavanje vatrogasaca 

Stručna nastava, osposobljavanje i usavršavanje vatrogasaca provoditi će se osnovom Plana nastave i vježbi s izvedbenim programima za 2023. godinu, a obuhvatiti će teorijski i vježbovni dio, s osnovnim smjernicama na:

· spašavanja s visina i dubina,
· intervencije s opasnim stvarima,
· održavanje i servisiranje dišnih aparata,

· gašenje šumskih požara,

· gašenje požara u zatvorenom prostoru, te rad sa novim tehnikama i uređajima,
· sudjelovati na vježbama lokalnog i  županijskog nivoa koje će se održati van sjedišta postrojbe,
· organizirati i sudjelovati na vježbama koje proizlaze iz zakonskih propisa za pravne osobe (hoteli, škole, itd.),
· za intervencijsku grupu JVP u pripremi sezone u suradnji s HVZ organizirati obuku iz desantiranja s helikoptera,
· po zahtjevu izvršiti osposobljavanja pučanstva za provedbu posebnih mjera ZOP-a, 
· izvršiti osposobljavanje vatrogasnih kadrova i pomaganje u radu DVD-a,
· provoditi obaveze koje proizlaze iz dokumenta Grada Opatije „Destinacijski akcijski Plan“,
· školovanje dvoje radnika na Veleučilištu u Karlovcu sa svrhom pohađanja: jedan radnik - preddiplomskog stručnog studija Sigurnosti i zaštite, drugi radnik - Specijalističkog diplomskog stručnog studija Sigurnosti i zaštite,
· školovanje/prekvalifikacija dva radnika za vozače motornih vozila, od kojih jedan i za C kategoriju, 

· osposobljavanje troje radnika za spašavanje s visina i dubina.

Za potrebe stručnog usavršavanja zaposlenih u 2023. godini predviđena su sredstva u iznosu od 55.000 kuna/7.300 eura koja će se osigurati iz izvora, odnosno aktivnosti:

A309002: Javna vatrogasna postrojba - redovna djelatnost iznad minimalnog standarda i to u iznosu od: 53.000 kuna od strane suosnivača JVP (Grad Opatija, Općina Matulji, Lovran i Mošćenička Draga), te 2.000  kuna iz vlastitih prihoda ostvarenih pružanjem usluga (osiguranje manifestacija, spajanje gospodarskih subjekata na vatrodojavu i dr.).
Održavanje mobilnosti voznog parka  
Postrojba koristi 14 vatrogasnih vozila. Njihovo funkcionalno stanje je zadovoljavajuće budući se redovno održavaju i servisiraju. Sukladno Programu rada i razvoja JVP Opatija JVP Opatija je, uslijed dotrajalosti starog vatrogasnog vozila krajem 2018. godine nabavila novu autocisternu putem Ugovora o financijskom leasingu s rokom otplate od 60 mjeseci, pri čemu zadnji obrok dospijeva u prosincu 2023. godine. Za ovu godinu planirana sredstva povrata 12 mjesečnih obroka iznose 215.000 kuna/28.535 eura, od čega se 207.000 kuna odnosi na otplatu glavnice, odnosno 8.000 kuna odnosi se na otplatu kamate.

Nadalje, potrebno je:
· prema Planu tehničkih pregleda i servisa vozila za 2023. g. izvršiti pregled i kontrolu ispravnosti vatrogasnih vozila kako podvozja vozila, tako nadogradnji i ugrađenih dijelova,
· prije ljetne požarne sezone otkloniti sve eventualne kvarove i izvršiti popravke,
· obavljati godišnje servise vozila i redovito investicijsko održavanje u ovlaštenim servisima,
· izvršiti izmjenu dotrajalih guma na šumskom teškom vozilu Mercedes Unimog, OP-8.
U planu za 2023. godinu predviđen je iznos za usluge tekućeg i investicijskog održavanja vozila od 97.000 kuna/12.874 eura, 
Sredstva će biti osigurana iz dva izvora, odnosno aktivnosti:
A309001: Javna vatrogasna postrojba - redovna djelatnost minimalni standard u iznosu od 37.700 kuna,
A309002: Javna vatrogasna postrojba - redovna djelatnost iznad minimalnog standarda u iznosu od 59.300 kuna. 
Održavanje funkcionalnosti sredstava, uređaja i opreme 
Nastaviti s planskom kontrolom, te atestiranjima vatrogasne opreme i sredstava kojima u 2023. godini istječe rok. U planu za 2023.g. predviđena je nabava vatrogasne opreme za popunu vozila –

tlačne cijevi različitih profila, mlaznice za visokotlačna vitla, CFK boce (za zaštitu dišnih organa) prsne lampe, prijelaznice, bušilica AKU, kao i nabava ostale vatrogasne opreme, tehnike i sredstava za gašenje i tehničke intervencije sukladno potrebama Postrojbe, a sve u cilju osiguranja što veće kvalitete protupožarne zaštite, kao i sigurnosti samih vatrogasaca, te unaprjeđenja rada Postrojbe. Nabava će se provoditi prema financijskom planu i mogućnostima, te će i dinamika nabave nove opreme i obnavljanja postojeće ovisiti o tome. U to smislu izvršiti će se:
· nabava vatrogasnih cijevi i armatura prema broju oštećene ili uništene opreme,

· nabava potrebne količine pjenila (200 litara ARFFP i 40 litara F500)
· svakodnevna provjera opremljenosti vozila vatrogasnom opremom,

· kompletiranje osobne zaštitne opreme. 
U Planu za 2023. godinu usluge tekućeg i investicijskog održavanja postrojenja i opreme predviđene su iznosom od 37.000 kuna/4.911 eura, a financirati će se u cijelosti iz redovnih sredstava iznad minimalnog standarda A309002.
Nabava novih sredstava, uređaja i opreme planirana je u iznosu od 195.000 kuna/25.881 eur, a sredstva se osiguravaju kako slijedi:
K309010: Javna vatrogasna postrojba – opremanje JVP u ukupnom iznosu od 195.000 kuna, od čega 165.500 kuna od suosnivača JVP Opatija, a 30.000 kuna iz vlastitih prihoda.
Opremanje i uređenje prostora u korištenju vatrogasne postrojbe  

Financijskim planom za 2023. godinu planirani radovi na održavanju prostora postrojbe u korištenju 20.000, a odnose se na farbanje prozora, zamjenu stakala, farbanje drvenarije i zidova kancelarija. 
Sredstva će biti osigurana u cijelosti:

A309002: Javna vatrogasna postrojba - redovna djelatnost iznad minimalnog standarda u iznosu od 20.000 kuna/2.654 eura. 

Suradnja s ostalim institucijama i vatrogasnim organizacijama 
· Nastaviti s provođenjem aktivnosti na unapređenju sustava zaštite od požara sa svim privrednim subjektima, javnim ustanovama na području Liburnije, 
· surađivati s Vatrogasnom zajednicom Primorsko-goranske županije, Područnom vatrogasnom zajednicom Liburnija, Dobrovoljnim vatrogasnim društvima Opatija, Lovran, Kras Šapjane, Sisol M. Draga, Učka i drugim vatrogasnim postrojbama s ciljem unaprjeđenja vatrogasne djelatnosti,

· s Inspekcijom zaštite od požara, Gradom Opatija i ostalim općinama Liburnijskog područja nastaviti suradnju s ciljem poboljšanja uvjeta za pristup vatrogasnih vozila prvenstveno do starih gradskih jezgri,

· i u 2023. godini s Hrvatskim šumama, te Parkom prirode Učka nastaviti intenzivan rad na  održavanju i uređenja šumskih puteva na području djelovanja Šumarije Opatija, i Parka prirode. Ujedno pokrenuti preventivne radnje čišćenja šumskih puteva i nerazvrstanih cesta u JLS a sve sukladno Programu aktivnosti RH 
· u suradnji s JLS, te mjesnim odborima, na područjima gdje Hrvatske Šume ne gospodare šumama, već su iste u privatnom vlasništvu, raditi na unapređenju zaštite od požara, s naglaskom na izgradnju i održavanje protupožarnih puteva, te sigurnosnih zona oko gradskih i seoskih naselja,
· nastaviti suradnju s Policijskom postajom Opatija i centrom 112,
· unaprijediti suradnju s Ustanovom za hitnu medicinsku pomoć Rijeka, kako bi se poboljšalo i unaprijedilo zajedničko djelovanje na intervencijama.

Organizacija vatrogasnih susreta i sudjelovanje na vatrogasnim natjecanjima 
· organizirati obilježavanje Dana Sv. Florijana – zaštitnika vatrogasaca 

· sudjelovati na vježbama i seminarima s ciljem unaprjeđenja operativnosti vatrogasaca
· sudjelovati na vatrogasnim natjecanjima, memorijalima, te ostalim sportskim vatrogasnim aktivnostima.
Ostali poslovi i zadaće
· Ostvarivati dobru suradnju s ostalim vatrogasnim postrojbama na području VZ PGŽ, te cijele Hrvatske, Hrvatskom vatrogasnom zajednicom, UPVH, Sindikatom vatrogasaca Rijeke – sindikalna podružnica JVP Opatija, stručnim službama i ostalim subjektima sustava Civilne zaštite u RH, 

· aktivno sudjelovati u izradi, ažuriranju i provođenju svih pravnih akata vezanih uz provođenje djelatnosti, zaštitu od požara i civilnu zaštitu,
· sudjelovati na seminarima, sajmovima, stručnim skupovima i prezentacijama noviteta u vatrogastvu,
· uređivati i održavati radne prostore  vatrogasne postrojbe s ciljem poboljšanja uvjeta rada, 
· redovito izrađivati sva izvješća koja je JVP obvezna izraditi i dostaviti nadležnim institucijama.
PROGRAM RAZVOJA

Ciljevi, strategija i programi dugoročnog razvoja

Nastaviti radnje u svezi aktivnosti na izgradnji novog vatrogasnog doma/centra, što podrazumijeva zatvaranje financijske konstrukcije i početak izgradnje vatrogasnog centra.
Unaprijeđenje sustava za praćenje i navođenje vozila kroz aplikaciju GIS Cloud, kao i nadopuna sustava novim aktualnim podacima. 
U suradnji s HVZ-om na nacionalnoj razini i nadalje nastaviti s projektom sustava za praćenje i navođenje vatrogasnih vozila, nadopunom podacima sustava UVI, (evidencija vatrogasnih intervencija) kontinuirano ažurirarati podatke iz sustava Vatronet. 
Razvojni programi i nabava kratkotrajne i dugotrajne imovine

Ove aktivnosti definirane su podzakonskim aktima, odnosno Pravilnicima o organiziranosti vatrogasnih postrojbi na teritoriju RH, o međusobnim odnosima vatrogasnih postrojbi u vatrogasnim intervencijama, te minimumu tehničke opreme i sredstvima u vatrogasnim postrojbama i dr. 

U tom smislu planirana je nabava slijedeće opreme, odnosno zaštitne odjeće i obuće i to:

· Osobne i zaštitne opreme za radnike postrojbe, odjeća i obuća 

Obzirom da vatrogasna djelatnost predstavlja rad u posebnim uvjetima rada, jedan od osnovnih ciljeva je zaštita na radu koja podrazumjeva osim posebnih organizacijskih mjera rada i osobnu opremu koja će na adekvatan način štititi vatrogasca. U 2023. godini planom je predviđena nabava odjeće i obuće ukupnog iznosa 120.000 kuna/15.927 eura, a sastoji se od: majica kratki rukav 80 kom, košulja kratki i dugi rukav 80 kom, svečano odijelo i košulje 5 kom, radni vatrogasni opasač 2 kom radne vatrogasne cipele 4 para, kacige interventne 2 kom, kacige šumske 2 kom, potkape, šteme, vatrogasne šumske čizme 2 para, interventne čizme 2 para.

Planirani iznos troška od 120.000 kuna osigurava se kroz dva izvora odnosno aktivnosti:
A309001: Javna vatrogasna postrojba - redovna djelatnost minimalni standard u iznosu od 56.250 kuna

A309002: Javna vatrogasna postrojba - redovna djelatnost iznad minimalnog standarda u iznosu od 63.750 kuna.
· Vatrogasne opreme, uredske opreme, ulaganja u računalne programe 

U planu za 2023. godinu predviđena je nabava autoguma za jedno vatrogasno vozilo (OP-8), zamjena istrošenih akumulatora za što je s ostalim stavkama sitnog inventara planiran iznos od 50.000 kuna/6.636 eura, koji bi se osigurao iz dva izvora, odnosno aktivnosti i to:

A309001: Javna vatrogasna postrojba – redovna djelatnost minimalni standard u iznosu od 24.424 kuna

A309002: Javna vatrogasna postrojba - redovna djelatnost iznad minimalnog standarda u iznosu od 25.576 kuna

U okviru stavke Uredski i ostali potrošni materijal u svoti od 70.000 kuna/9.291 eur sadržana je i nabava 200 kg vatrogasnog pjenila ARFFP, odnosno 40 litara pjenila F500), za što bi se izdvojilo 28.000 kuna.
Nadalje, od vatrogasne opreme, odnosno opreme za održavanje i zaštitu u Planu je nabava: vatrogasne armature za gašenje 15.000 kuna, FI mlaznice 2.000 kuna, cijevi tlačne H iznosa 10.000 kuna, cijevi tlačne C iznosa 10.000 kuna, cijevi tlačne D iznosa 4.000 kuna, pet CFK boca za što je planirano utrošiti 20.000 kuna, tri prsne lampe 7.500 kuna, 12 komada prijelaznica iznosa 5.000 kuna, nove cijevi za vozilo OP-2 koje će trebati promijeniti u okviru servisa Lukas aparata za što bi se izdvojilo 24.000 kuna. U okviru ukupnog iznosa planiranih za nabavu opreme za održavanje i zaštitu još se nalazi i nabava bušilice AKU vrijednosti 3.000 kuna, lampe za interventne kacige 3 komada iznosa 4.500 kuna, te 10.000 kuna koji su planirani za pokriće iznenadnih, neočekivanih troškova (zamjena za uništenu opremu).

25.000 kuna/3.318 eura na stavci uredska oprema i namještaj odnosi se na nabavu 10 stolica za učionicu, te 10.000 kuna za novu kutnu garnituru za dnevni boravak. 
Od ostale telekomunikacijske opreme nabavilo bi se 1 radiostanica za koju se očekuje da će koštati 15.000 kuna. 
Financijskim planom za 2022. godinu planirano je dodatno ulaganje na prijevoznom sredstvu OP-2 u vidu skidanja CAFS modula i ugradnju polica za što bi se izdvojilo 24.000 kuna/3.185 eura. U 2023. godini očekuje se i trošak ulaganja u računalne programe iznosa 16.000 kuna (e-urudžbeni, modifikacija i prilagodba postojećih programa uvođenju EUR-a).
Ukupno navedena potrebna sredstva za nabavu nefinancijske imovine planirana su u iznosu od 195.000 kn/25.881 eur, a osigurala bi se kroz slijedeće izvore odnosno aktivnosti:

K309010: Javna vatrogasna postrojba – opremanje JVP iznos od 165.000 kuna financira se od  suosnivači JVP Opatija
K309010: Javna vatrogasna postrojba – opremanje JVP iznos od 30.000 kuna financira se iz vlastitih prihoda ostvarenih pružanjem usluga (osiguranje manifestacija, spajanje gospodarskih subjekata na vatrodojavu i dr.).
· Vatrogasnih vozila 
U 2023. godini planirano je redovno održavanje postojećih vozila.
Osnovom izvršene nabave novog vatrogasnog vozila putem financijskog leasinga krajem 2018. godine s rokom otplate od 5 godina (60 mjeseci), godišnja obveza povrata za 2023. godinu, zadnju godinu otplate, planirana je u iznosu od 215.000 kuna/28.536 eur, od čega se na glavnicu odnosi 207.000 kuna/27.474 eur, a 8.000 kuna/1.062 eur odnosi se na otplatu kamata osnovom 12 mjesečnih obroka.
Sredstva za 2023. godinu osigurala bi se iz izvora, odnosno projekta:

K309010: Javna vatrogasna postrojba – Otplata glavnice primljenih zajmova u iznosu od 196.000 kuna, koji iznos bi u cijelosti išao na teret suosnivača JVP Opatije;
K309010: Javna vatrogasna postrojba – Kamata na primljene kredite u iznosu od 19.000 kuna, koji iznos bi u cijelosti išao na teret suosnivača JVP Opatije;

· Izgradnja vatrogasnog doma/centra
Kako se uslijed proglašenja pandemije virusom Covid-19 nije ostvario planirani tijek izgradnje vatrogasnog centra, odnosno ishodovanje financijskih sredstava (radnje za apliciranje krenule su u drugoj polovici 2019. godine, s očekivanim raspisivanjem natječaja u prosincu 2019. godine), to je planirana realizacija iz 2020. godine prolongirana za 2022. godinu, odnosno 2023. godinu. 

Stavka Financijskog plana Izgradnje vatrogasnog centra/doma planirana je na istoj razini kao i 2022. godine: ukupna vrijednost projekta izgradnje vatrogasnog centra procijenjena je na 58.000.000 kuna/7.697.923 eura, od čega bi se veći dio financijskih sredstava od 85% (49.300.000 kuna/6.543.234 eura) aplicirao iz sredstava EU fondova (3,5 mln kuna u 2023., 21,8 mln kuna u 2024. godini i 24 mln kuna u 2025. godini), a ostatak od 15% (8.700.000 kuna/1.154.688 eura) pribavio bi se putem kreditnog zaduženja JVP Opatija s rokom otplate od 10 godina, uz očekivanu fiksnu kamatnu stopu od 1,5%, sukcesivno – 1,5 mln kuna u 2023. godini, odnosno 7,2 mln kuna u 2024. godini.

Financijskim planom za 2023. godinu predviđena sredstva od 5.000.000 kuna/663.614 kuna osigurala bi se iz dva izvora, odnosno iz projekta:
K309011: Javna vatrogasna postrojba – Poslovni objekti, izgradnja vatrogasnog centra, namjenska sredstva EU u iznosu od 3.500.000 kuna/464.530 eura, 
K309011: Javna vatrogasna postrojba – Poslovni objekti, izgradnja vatrogasnog centra, namjenski primici od financijske imovine i zaduživanja u iznosu od 1.500.000 kuna/199.084 eura.
Obvezu povrata sredstava od zaduživanja JVP Opatija, iznosa 8.700.000 kuna, preuzele su JLS osnivači JVP Opatija u omjeru sukladno udjelima u vlasništvu JVP Opatija (57%, 23%, 14% i 6%), potpisivanjem Sporazuma o sufinanciranju troškova izgradnje vatrogasnog centra od dana 03. prosinca 2019. godine, uz povrat glavnice i kamata kroz razdoblje od 10 godina, uz očekivanu fiksnu kamatu stopu od 1,5%, koje se razdoblje početka povrata prolongira s ranije planirane 2023. godine na 2024. godinu (114.200 kuna – kamate), odnosno na 2025. godinu (870.000 kuna glavnica i 113.850 kuna kamata).
Očekuje se da će predmetne veličine biti podložne značajnijim promjenama nakon izrade revizije procjene troškova gradnje objekta. 
Razvoj tehničko – tehnološke opremljenosti 

Nabava komunikacijske opreme kako bi se omogućilo kvalitetnije i sigurnije primanje dojava o intervencijama, komunikacija interventnih ekipa na mjestu intervencije, provjera na temelju zabilješke razgovora, navigacija interventne ekipe do mjesta intervencije, UVI centralno vođenje dojavnica i izvješća o intervencijama, kao i statistika. 

· Rano otkrivanje požara
U cilju pravovremenog otkrivanja požara zajedno s Gradom Opatija, Općinama Lovran, Matulji i Mošćenička Draga, poduzećem Hrvatske šume, Vatrogasnom zajednicom PGŽ, Područnom vatrogasnom zajednicom Liburnija, komunalnim poduzećem Komunalac iz Jurdani raditi na unapređenju sustava video nadzora područja Liburnije i šire, instaliranjem novih kamera, odnosno linkova za prijenos podataka.
Pokazatelji uspješnosti provođenja programa

Uspješnost provođenja programa prvenstveno se odnosi na organizaciju sustava vatrogastva na području Liburnije. Sustav obuhvaća Javnu vatrogasnu postrojbu, kao središnju profesionalnu postrojbu za sve JLS osnivače (Grad Opatija, Općine Matulji, Lovran i Mošćenička Draga), Područnu vatrogasnu zajednicu Liburnija, kao udrugu koja koordinira rad dobrovoljnih i profesionalne postrojbe, te dobrovoljna vatrogasna društva, stacionirana na područjima: Grad Opatija – DVD Opatija, DVD Učka, Općina Matulji – DVD Kras Šapjane, Općina Lovran – DVD Lovran i Općina Mošćenička Draga – DVD Sisol M. Draga.
Za utvrđene ciljeve provedbe programa pratiti će se slijedeći pokazatelji rezultata, odnosno uspješnosti:

· broj intervencija u tekućoj godini

· rad na preventivi

· opremanje vatrogasaca osobnom zaštitnom opremom

· opremanje postrojbe potrebnim vatrogasnim i ostalim tehničkim alatima
· opremanje vatrogasne postrojbe nedostajućom tehnikom 

· redovno održavanje vozila, te prostora vatrogasnog doma

· praćenje i aktivnosti na realizaciji projekta izgradnje vatrogasnog centra.

vrijednost            

2025.

Povećanje broja zaposlenika s 

VŠS/VSS

Podizanje kvalitete obavljanja djelatnosti

Broj zaposlenih           

s VŠS, VSS

17 JVP 17 18 18

Izvođenje vatrogasnih vježbi 

(uključujući ronioce) sukladno 

Planu JVP

Poboljšanje kvalitete rada Broj vježbi 52 JVP 55 55 55

Pohađanje seminara i stručnih 

predavanja, natjecanja

Usavršavanje tehnika za određene 

intervencije

Broj seminara 11 JVP 11 12 13

Sudjelovanje na vatrogasnim 

vježbama izvan JVP

Usavršavanje tehnika za određene 

intervencije

Broj vježbi 2 JVP 1 1 2

Nabava vatrogasne opreme i 

zaštitne odjeće i obuće

Poboljšanje kvalitete rada Vrijednost  441.500  JVP 250.000 260.000 362.500

Edukacija u postupanju u slučaju 

požara i potresa

Vježbe u školama, dječjim vrtićima, 

domovima za starije osobe, pravnim 

osobama

Broj održanih 

edukacija/vježbi 

godišnje

8 JVP 8 9 9

Nabava novih vatrogasnih vozila

Udovoljiti propisima Pravilnika o minimumu 

tehničke opreme

Broj 0 JVP 0 1 0

Povećanje broja slojeva - karta 

informacija GIS

Usklađivanje informatičkog sustava GIS 

Cloud s postojećim stanjem na terenu

Broj karata s 

raspoloživim 

podacima

5 JVP 10 10 10


Izgradnja novog vatrogasnog doma/centra jedan je od bitnih čimbenika za nastavak kapitalnih investicija značajnih za daljnji razvoj Grada Opatije, Općina Matulji, Lovran i Mošćenička Draga, te i samog vatrogastva na području čitave Liburnije. Zahtjev za sufinanciranjem izgradnje vatrogasnog centra pokrenut je prema Vladi RH, gdje se očekuju daljnji razgovori i utvrđivanje potrebnih radnji za ostvarenje projekta.
Planirane operativne radnje (vježbe, predavanja, tečajevi, seminari) izvršavane su prema postojećem Planu nastave i vježbi. 
Prema svim pokazateljima razvidno je da se navedenim načinom organizacije vatrogastva na području Grada Opatije, Općine Matulji, Lovran i Mošćenička Draga, te rada na preventivi, uz kontinuirano ulaganje sredstava u edukaciju i školovanje zaposlenika, te napredne tehnologije, postižu zavidni rezultati, odnosno ostvarenje programa s ciljem što bolje i efikasnije protupožarne djelatnosti.  

        Zapovjednik:

    







          Igor Ravnić, dipl.ing.sig.
Opatija, 27. prosinac 2022. godine

